Seán de Paor - Vicipéid

# Seán de Paor

### Ón Vicipéid, an chiclipéid shaor.

Seán de Paor
Eolas pearsanta
Spórt | Iomáint
Ainm Béarla | Jackie Power
Dáta breithe | 30ú Bealtaine 1916 – 23ú Feabhra 1994
Áit breithe | Áth na Coite, Contae Luimnigh
Airde | 5' 8"
Leasainm |
Eolas club
Club | Átháin
Suíomh | Tosaí cúinne
Club(anna)
Club | Bliain | Cluichí (pointí)
Átháin | 1932 - 1955 |
Idir-chontae
Contae | Luimneach
Suíomh | Tosaí cúinne
Torthaí
Contae | Bliain | Cluichí (pointí)
Luimneach | 1935 - 1949 |
Duaiseanna
Craobh Cúige Mumhan | 2
Craobh Iomána Sinsearach na hÉireann | 2
Sárimreoirí | 1 Laoch na hAoise

Leacht cuimhneachán Seán de Paor in Áth na Coite

Iomání agus peileadóir Gaelach ab ea Seán de Paor (Jacke Power as Béarla) (30ú Bealtaine 1916 – 23ú Feabhra 1994). D’imir sé lena chlub Átháin agus a chontae Luimneach mar thosaí cúinne de ghnáth.

## [athraigh] Imreoir

Cé nárbh fhear ard é Seán, bhí guaille agus lámha an-láidir aige agus ba cheann des na tosaithe is tapúla sa chluiche é ag barr a réimis. B'imreoir an-chróga é chomh maith, rud an-thabachtach i ré iomána a bhí i bhfad níos fisiciúla ná mar a bhfuil sé i láthair na h-uaire, agus dá bharr sin, ba scórálaí cúil den chéad scoth é.

## [athraigh] Óige

Rugadh é i sráid-bhaile Áth na Coite (atá anois ar imeall cathair Luimnigh), mac le Daithi de Paor, garraíodóir as Cill Díoma, Co. Luimnigh, agus Éibhlín Nich Ghearailt. Thosnaigh sé ag iomáint ar dtús i scoil náisiúnta Mhóin a’Lín le cabhair máistir na scoile Seán Ó Ceallaigh, iar-chathaoirleach Choiste CLG Chontae Luimnighh agus aithníodh láithreach go raibh scileanna thar an ngnáth aige.

Ba lúth-chleasaí maith é freisin agus bhuaigh sé roinnt mhaith comórtaisí scoile sa rith 100 slat ach dhírigh sé ar an iomáint nuair a chuaigh sé isteach i gCLG Átháin a bhunaíodh cúpla bliain roimhe sin.

I ndiaidh na bunscoile, bhuaigh Seán scoláireacht chuig Scoil Ealaíona agus Céirde Mainistr Glenstal, áit inar oileadh mar siúinéir é.

## [athraigh] Átháin

Bhí foireann iontach láidir ag an gclub um an dtaca sin agus bhuadar Craobh Iomána Sinsir Luimnigh gach blian idir 1933 agus 1939 agus arís idir 1942 agus 1948. Bhuaigh Seán féin cúig bonn déag an chontae, an ceann deireannach sa bhlian 1955 nuair a d’éirigh sé as imirt.

## [athraigh] Luimneach

D’imir sé ar fhoireann an chontae ar dtús sa bhlian 1935. Lena chomhghuallaithe as Átháin ar nós Micheál Mac Aodha, Seán Mac Aodha, Pádraig Ó Scanláin, Tadhg Ó Riain, Pádraig Mac Mathúna agus Micheál Ó hIcí, ba bhall foirean Luimnigh é ar bhuaigh Craobh Iomána na hÉireann sna blainta 1936 agus 1940. Ba chaptaen na fórine é sa bhlian 1947 nuair a bhuaigh sé a cheathrú bhonn sa Sraith Náisiúnta Iomána. D’imir sé sa gheansaí glas don uair dheireannach i mbliain 1949.

## [athraigh] Mumha

Bhí Seán ar fhoireann na Mumhan a bhuaigh Corn an Iarnróid faoi seacht idir 1940 agus 1948. Ceaptar gurbh é sin an fhoireann ba láidre riamh i stair an iomána le laochra an chluiche ar nós Críostóir Ó Rinn, Micheál Ó Braonáin agus Seán Ó Loinsigh (Corcaigh) agus Seán Ó Catháin (Port Lairge) chomh maith lena chomh-iomreoirí Luimnigh.

## [athraigh] Peil

Ba pheileadóir cumasach é Seán chomh maith. D’imir sé ar fhoireann an Chontae i rith blianta na 1930í agus bhuaigh se cúig bhonn Peile Sinsir Luimnigh i nidaidh a chéile idir 1935 agus 1939. Ghnóthaigh sé bonn sóisearach na Mumhan sa bhlian 1939.

## [athraigh] I nDiaidh an Imirt

Bhí Seán fostaithe ar na hiarnroid ag Córas Iompar Éireann agus aistríodh go dti Trá Lí i gContae Chiarraí é sa bhlian 1955. Chuaigh sé isteach i gCLG Aibhistín de Stac agus ba bhall den gchlub céanna a mhach Gearóid de Paor ar bhuigh ocht bonn Peile Sinsear na hÉireann idir 1975 agus 1986. Ba shean-athair Stiofán Mac Conmara é a raibh ar fhoireann an Chláir nuair a bhuadar Craobh Iomána na hÉireann sa bhlian 1995.

Sa bhlian 1973, ba thraenálaí foireann Luimnigh é ar bhuaigh Craobh Iomána na hÉireann don uiar dheireannach. Aimníodh Seán mar Laoch Iomána na hAoise sa bhlian 1991.

D’éag sé I dTrá Lí sa bhlian 1994 agus, ceithre bhlian ina dhaiadh sin, tógadh dealbh cuimhneacháin ina onóir i lár Áth na Coite.

Retrieved from "http://ga.wikipedia.org../../../s/e/%C3%A1/Se%C3%A1n_de_Paor_78a6.html"

Catagóirí: Iománaithe | Peileadóirí

##### Views

- Alt
- Plé
- Leagan reatha

##### Cuardaigh

##### I dteangacha eile

- English